ועדת הכנסת, כנסת 20, פרוטוקול מספר 103, 2016-02-01 11:30

דוד ביטן: שלום.

דוד ביטן: אני מתכבד לפתוח את ישיבת ועדת הכנסת.

דוד ביטן: קביעת ועדות לדיון בהצעות חוק ובהצעות לסדר היום.

דוד ביטן: הצעת חוק המהנדסים והאדריכלים (תיקון – זכאות לרישום בפנקס), התשע"ה-2015 של חבר הכנסת יוסי יונה וקבוצת חברי כנסת.

דוד ביטן: המלצת הלשכה המשפטית להעביר את ההצעה לוועדת העבודה, והצעה נוספת – לוועדת הכלכלה.

דוד ביטן: למה לוועדת עבודה?

יואב בן צור: זה עובדים.

דוד ביטן: בוא נשמע למה ההמלצה היא כזאת.

יואב בן צור: מי המליץ?

דוד ביטן: הלשכה המשפטית המליצה על ועדת העבודה.

<ארבל אסטרחן: ההצעה עוסקת בכך שבוגרים של כל המוסדות להשכלה גבוהה בענפי ההנדסה והאדריכלות יוכלו להירשם בפנקס המהנדסים.

<ארבל אסטרחן: בדיון אמר חבר הכנסת יוסי יונה שיש אפליה בין הטכניון לבין מוסדות אחרים.

דוד ביטן: למה זה ועדת העבודה?

דוד ביטן: זה באמת לא עניין לוועדת העבודה.

יואב בן צור: אלא למי?

יואב בן צור: כלכלה?

דוד ביטן: או לכלכלה או לחינוך.

דוד ביטן: זה יכול להיות גם חינוך.

<ארבל אסטרחן: המציע ביקש ועדת כלכלה.

<ארבל אסטרחן: השר שהשיב היה השר אקוניס.

דוד ביטן: למה זה לא מתאים לחינוך?

דוד ביטן: מי אחראי על ההשכלה הגבוהה?

<ארבל אסטרחן: השכלה גבוהה זה חינוך.

<ארבל אסטרחן: אבל זה - - -

ירדנה מלר הורוביץ: לא, לא.

ירדנה מלר הורוביץ: אבל זה הרישום בפנקס.

ירדנה מלר הורוביץ: זה כמו פנקס הקבלנים.

<ארבל אסטרחן: זה מי רושם בפנקס.

דוד ביטן: אז לוועדת כלכלה.

דוד ביטן: בסדר.

דוד ביטן: מי בעד?

דוד ביטן: מי נגד?

דוד ביטן: בעד ההצעה להעביר את הדיון לוועדה – רוב

דוד ביטן: נמנעים – אין

דוד ביטן: בעד- רוב, נגד- אין.

דוד ביטן: ההצעה להעביר את הדיון לוועדת הכלכלה התקבלה.

דוד ביטן: הצעה לסדר היום בנושא "חברות הקבלן הנסגרות כאשר מצטברות תלונות ונפתחות מיד מחדש" של חברת הכנסת מרב מיכאלי.

יואב בן צור: לאיזו ועדה הם רוצים?

דוד ביטן: זה דבר שעל-פי חוק החברות, תמיד אפשר לפתוח.

דוד ביטן: אבל היא צודקת.

דוד ביטן: מה צריך לעשות?

דוד ביטן: אם יש דמיון בין בעלי המניות צריך לקחת את הניסיון איתם כחלק מהאישורים של משרד העבודה.

דוד ביטן: מה המלצתם?

<ארבל אסטרחן: בהצעות לסדר אנחנו לא ממליצים.

<ארבל אסטרחן: שרת המשפטים מציעה להעביר את זה לוועדת עבודה.

<ארבל אסטרחן: חברת הכנסת מרב מיכאלי הציעה את ועדת הכלכלה.

דוד ביטן: מי אחראי על חברות כוח אדם?

<ארבל אסטרחן: ועדת עבודה.

דוד ביטן: אז לוועדת עבודה.

דוד ביטן: מי בעד?

דוד ביטן: מי נגד?

דוד ביטן: בעד ההצעה להעביר את הדיון לוועדה – רוב

דוד ביטן: נמנעים – אין

דוד ביטן: בעד- רוב, אין מתנגדים.

דוד ביטן: ההצעה התקבלה.

<ארבל אסטרחן: זה המצב - - -

דוד ביטן: למה לא ועדת חינוך?

<ארבל אסטרחן: זה הטיעון.

ירדנה מלר הורוביץ: זה הטיעון.

ירדנה מלר הורוביץ: האם אומרים, הם צברים, ועדיין הם נתפסים על-ידי משרד הקליטה כעולים חדשים.

ירדנה מלר הורוביץ: בטיפול בהם.

יואב בן צור: אז בואו נעביר את זה לוועדת חינוך.

מסעוד גנאים: מה המציע מבקש?

שולי מועלם-רפאלי: מרב מבקשת חינוך.

דוד ביטן: אז נציע ועדת חינוך.

דוד ביטן: אבל מה עם ועדת הקליטה?

דוד ביטן: אין להם הרבה דיונים.

ירדנה מלר הורוביץ: הטענה היא שלא משרד הקליטה צריך לטפל בהם, אלא משרד החינוך.

דוד ביטן: אני קיבלתי את זה.

דוד ביטן: מי בעד?

דוד ביטן: מי נגד?

דוד ביטן: בעד להעביר את הנושא לוועדה – רוב

דוד ביטן: נמנעים – אין

דוד ביטן: בעד- רוב, אין מתנגדים.

דוד ביטן: ההצעה תועבר לוועדת החינוך.

דוד ביטן: 4.

דוד ביטן: הצעה לסדר בנושא צו שימוש מפריע ובג"צ משק אחיה

דוד ביטן: אנחנו עוברים להצעה לסדר בנושא צו שימוש מפריע ובג"צ משק אחיה.

דוד ביטן: מה זה צו שימוש מפריע?

<ארבל אסטרחן: אני יכולה להגיד מה אמרה חברת הכנסת קורן שהציגה את הנושא הזה.

<ארבל אסטרחן: אני חייבת לומר שאני לא מתמצאת בזה בעצמי.

<ארבל אסטרחן: אני יכולה להגיד מה אמרה חברת הכנסת קורן.

שולי מועלם-רפאלי: הם רוצים לצמצם את השטחים של הכרמים של הזיתים של משק אחיה.

דוד ביטן: מי רוצה, בג"צ?

דוד ביטן: זאת הצעה לסדר?

שולי מועלם-רפאלי: כן.

שולי מועלם-רפאלי: אנחנו מבקשים שזה יהיה בוועדת חוקה כי זה המקום שדנים בו על הדברים האלה.

דוד ביטן: למה בוועדת חוקה?

שולי מועלם-רפאלי: כי ועדת חוקה דנה על זה.

דוד ביטן: מה הלשכה המשפטית אומרת?

יואב בן צור: אנחנו רוצים בוועדת חוקה.

יואב בן צור: בעד העברת הדיון לוועדה – רוב

יואב בן צור: נמנעים – אין

דוד ביטן: בעד- רוב, אין מתנגדים.

דוד ביטן: ההצעה התקבלה.

דוד ביטן: <ב.

דוד ביטן: בקשת יו"ר הוועדה לקידום מעמד האישה ולשוויון מגדרי, הצ"ח הביטוח הלאומי (תיק-הרחבת הזכאות לביטוח אימהות), התשע"ה-2015, (פ/174/20), מוועדת העבודה, הרווחה והבריאות לוועדה לקידום מעמד האישה ולשוויון מגדרי, לפי סעיף 78(ג) לתקנון הכנסת.

דוד ביטן: >

לנושא הבא: הצבעה

לנושא הבא: נגד – 1

לנושא הבא: ההצעה להעביר את הנושא לדיון בוועדת העבודה, הרווחה והבריאות נתקבלה.

דוד ביטן: בעד- רוב, אין מתנגדים.

יואב בן צור: לא כולם היו בעד.

דוד ביטן: אתה נגד?

יואב בן צור: לא.

יואב בן צור: אבל היה נגד.

דוד ביטן: לא ראיתי אותך מצביע.

אוסאמה סעדי: - - -

<אתי בן יוסף: בשתי ידיים.

דוד ביטן: אה, אתה חייב.

דוד ביטן: אבל באמת אנחנו מחליטים לפי העניין.

דוד ביטן: שם היא ביקשה, שכנעתי את יושב-ראש ועדת הרווחה להסכים כי באמת העניין היה נשים מוכות.

דוד ביטן: זה היה שינוי ניכר מבחינת נשים מוכות.

דוד ביטן: פה אם כל תיקון של הביטוח הלאומי ילך לפי הנושא של הוועדה, נגיד, אם זה נשים – אז קידום מעמד האישה, ואם זה פניות הציבור אז פניות הציבור, אז הם לא יקבלו שום דבר בנושא הביטוח הלאומי כי זה תמיד ילך לוועדה אחרת.

דוד ביטן: זה לא הגיוני.

יואב בן צור: אני רוצה להעלות אחר כך שני דברים בנושא היועצים.

דוד ביטן: בסדר.

דוד ביטן: <ג.

דוד ביטן: מינוי ממלאי מקום קבועים בוועדת הפנים והגנת הסביבה ובוועדת החינוך, התרבות והספורט, מטעם סיעת ש"ס.>

יואב בן צור: אני רוצה שגואטה יהיה ממלא מקום בוועדת החינוך.

דוד ביטן: אין בעיה.

דוד ביטן: אתה יכול להביא בלי החלטת ועדה.

<אתי בן יוסף: לא, הוא צריך.

דוד ביטן: אמרת בסוף שלא.

<ארבל אסטרחן: לא, זה נוספים.

דוד ביטן: כן, ממלא מקום זה לא כמו הוועדה.

דוד ביטן: את מי אתה רוצה?

יואב בן צור: את גואטה.

דוד ביטן: ממלא מקום של מי בוועדת פנים?

יואב בן צור: בוועדת פנים מחליף שלי, ובוועדת חינוך מחליף של מרגי.

<ארבל אסטרחן: של כל חברי הכנסת מהסיעה.

<ארבל אסטרחן: אם יש לכם חבר אחד אז הוא רק שלו.

דוד ביטן: חבר אחד יש לך?

יואב בן צור: כן.

יואב בן צור: יש לנו חבר אחד.

דוד ביטן: מי בעד ממלא מקום של ש"ס בוועדת הפנים ובוועדת החינוך?

דוד ביטן: בעד ממלא מקום – רוב

דוד ביטן: נמנעים – אין

דוד ביטן: בעד- רוב, אין מתנגדים.

דוד ביטן: ההצעה התקבלה.

ישראל אייכלר: אני רק לא הבנתי למה צריך אישור של הוועדה.

ישראל אייכלר: הרי כל פעם שמישהו לא נמצא מישהו מחליף.

דוד ביטן: בפעם הראשונה חייבים אישור של הוועדה.

דוד ביטן: אחר כך כל פעם שאתה רוצה להחליף צריך רק הקראה בכנסת.

דוד ביטן: ד.

דוד ביטן: הצעה לתיקון תקנון הכנסת בנושא "חובת הוועדות לקיים ישיבות פיקוח על עבודת הממשלה".

דוד ביטן: הגיעו מהתנועה לאיכות השלטון?

<קריאה: הוא ביקש שיגיעו להסכמות.

<קריאה: הם מדברים אתו עכשיו.

דוד ביטן: אוקיי, שידברו.

דוד ביטן: יש פה מהמכון לדמוקרטיה?

דוד ביטן: כן.

דוד ביטן: התנועה לאיכות השלטון פה?

דוד ביטן: לא.

ישראל אייכלר: על מה?

דוד ביטן: הצעה לתיקון תקנון הכנסת בנושא "חובת הוועדות לקיים ישיבות פיקוח על עבודת הממשלה".

דוד ביטן: הדבר הזה גם מקובל על יושב-ראש הכנסת, אני דיברתי אתו.

שולי מועלם-רפאלי: ברוך ה'.

שולי מועלם-רפאלי: בואו נרים כוסית לחיים.

דוד ביטן: תמיד אני מתואם אתו.

דוד ביטן: הרעיון הוא פשוט.

דוד ביטן: היום יש לנו כמה תפקידים.

דוד ביטן: התפקיד העיקרי הוא הליכי חקיקה שאנחנו עושים יפה, והוועדות מתפקדות בצורה מצוינת; הדבר השני זה הפיקוח על עבודת הממשלה, שאת זה, לצערי הרב, אנחנו לא עושים.

דוד ביטן: למה?

דוד ביטן: לא בגלל שאנחנו לא רוצים, אלא מכיוון שאין זמן.

ישראל אייכלר: למה?

ישראל אייכלר: עושים.

דוד ביטן: עושים אבל מעט מאוד.

ישראל אייכלר: - - - הוועדה - -

דוד ביטן: אולי הוועדה שלך, כי אין לך הרבה חקיקה, אבל בוא נגיד שרוב הוועדות שיש להן חקיקה לא עושות את זה.

דוד ביטן: למשל, פניות הציבור זה הכול ביקורת על הממשלה.

דוד ביטן: אבל שאר הוועדות לא עושות את זה.

דוד ביטן: אנחנו רוצים לחייב את זה בתקנון.

ירדנה מלר הורוביץ: תזכיר שבתקנון יש כבר היום חלוקה של כל שר לאיזו ועדה הוא - - -

דוד ביטן: אז תגידי.

ישראל אייכלר: חוץ מזה שהתפקיד של הכנסת זה לבקר את הממשלה.

דוד ביטן: בעיקרון אנחנו רוצים לחייב בתקנון.

דוד ביטן: נכון שאין סנקציות בתקנון, אבל אנחנו מצפים מיושבי-ראש הוועדות שיקיימו את התקנון כי זה חשוב.

דוד ביטן: שנית לכל ועדה יש אחריות של משרדים.

דוד ביטן: דווקא לפני שבועיים קראנו את האחריות החדשה, איזה שרים – לא חוקים, אבל איזה שרים.

דוד ביטן: משרד התחבורה, למשל, זה ועדת הכלכלה.

דוד ביטן: נתקלנו בוועדת הכספים במסגרת הצעה לסדר שאמרו שהחלטת הממשלה בנושא עוטף עזה לא מקוימת בכלל.

דוד ביטן: היה דיון בוועדת הכספים, ובאמת ראינו שזה נכון – שום דבר לא מקוים כמעט.

דוד ביטן: תמיד הפקיד הזה עוד לא סיים את העבודה, הפקיד הזה העביר להוא, זה העביר לשם; ושנה וחצי לא יישמו דבר מהחלטת הממשלה למרות שיש תקציב.

דוד ביטן: אלה דברים שלא יכולים להיות.

דוד ביטן: המגמה היא שגם הצעות לסדר יום בפנים, גם דיונים בהצעות מהירות.

דוד ביטן: זה לא בא בנוסף.

דוד ביטן: אבל אנחנו מחריגים את ועדת חוקה חוק ומשפט כי בוועדת חוקה רוב הדיונים הם בנושאים של חקיקה, ואנחנו לא רוצים להגביל אותה.

דוד ביטן: היא אחראית רק על משרד המשפטים.

דוד ביטן: על מה היא עוד אחראית?

ישראל אייכלר: למה שהיא לא תעסוק ב-25% מדיוניה בביקורת על מערכת המשפט שיש בה כל כך הרבה עיוותים ועינויי דין?

דוד ביטן: אבל אי אפשר לתת לה 25%.

דוד ביטן: זאת בעיה בשבילנו.

דוד ביטן: ועדת חוקה דנה ברוב החוקים.

<ארבל אסטרחן: גם כל ההוצאה לפועל - -

ישראל אייכלר: אתה יודע כמה ביקורת יש על הוצאה לפועל?

דוד ביטן: בסדר, אז ועדות אחרות יכולות.

דוד ביטן: לוועדת הכנסת אין פיקוח על ממשלה, אין לה משרד, אז גם אותה אנחנו מחריגים.

דוד ביטן: אני אומר שלא במסגרת ועדות משנה, אלא דווקא במסגרת ההתנהלות של הוועדות עצמן - אחרת כל ועדה תעשה ועדה של שניים, ותצא ידי חובתה – וזה לא מקובל עלי – למרות שקיבלתי פנייה מוועדת העבודה שהם נתנו את זה לוועדת משנה.

דוד ביטן: לדעתי, צריך להיות דיון שבו כל חברי הכנסת יהיו, ולא רק שניים-שלושה שזה נעלם מהעין.

דוד ביטן: אתם רוצים להגיד משהו בעניין הזה?

<עופר קניג: אני מהמכון לדמוקרטיה.

<עופר קניג: בכמה מחקרים שפרסמנו בשנים האחרונות הצבענו על כך שכובד המשקל בעבודת הכנסת מתמקדת בבירור בחקיקה על חשבון הצד של הבקרה והפיקוח.

<עופר קניג: לכן אנחנו חושבים שכל יוזמה ברוח הזאת היא יוזמה מבורכת.

דוד ביטן: בדיוק, אוקיי.

ישראל אייכלר: אני מציע, אדוני היושב-ראש, שאם ועדת חוקה לא יכולה לעקוב אחרי - -

דוד ביטן: לא אמרתי שהיא לא יכולה.

דוד ביטן: הוא יעשה את זה, אבל אני לא יכול לחייב אותו ל-25%.

דוד ביטן: זאת הכוונה שלי.

ישראל אייכלר: אם הוא לא יכול יכול להיות שוועדת הכנסת תתנדב לעשות את זה.

דוד ביטן: אני מוכן להתנדב לזה, אבל יש לי ויכוח על זה עם מזכירת הכנסת.

<ארבל אסטרחן: מה קורה, למשל, עם ועדת כספים בתקופת תקציב?

דוד ביטן: אבל יש לה 25% כל השנה.

דוד ביטן: אז בתקציב היא לא תעשה את זה, אלא בחודש אחר.

ירדנה מלר הורוביץ: בתקופת תקציב אנחנו משתדלים לא להעביר הצעות לסדר או דיונים מהירים.

דוד ביטן: לא בכל שבוע בודקים כמה היא עשתה.

דוד ביטן: בודקים את זה במושב.

<ארבל אסטרחן: צריך לקרוא את זה.

<ארבל אסטרחן: מוצע לתקן את סעיף 111 לתקנון, שהיום אומר שיושב-ראש הוועדה יקבע את סדר יומה, ולהוסיף פה שלפחות רבע מדיוני הוועדה בכל מושב שזה שני כנסים – זאת אומרת לא דקות ושעות, אלא מספר ישיבות – "יוקדשו לפיקוח על עבודת הממשלה ובכלל זה דיונים בהצעות לסדר היום שהועברו לוועדה, דיונים מהירים ודיונים בדיווחים לפי סעיף 123(ז)" – שזה הסעיף שמוזכר כאן של דיווחי שרים לוועדות – "או דיווחים לפי חיקוק" – יש חוקים שמחייבים שרים לדווח לוועדות – "ולמעט דיונים לאישור חקיקה וחקיקת משנה.

<ארבל אסטרחן: במניין הדיונים לא יובאו בחשבון דיונים של ועדת משנה; הוראות פסקה זו לא יחולו על ועדת הכנסת ועל ועדת החוקה, חוק ומשפט".

דוד ביטן: אבל לכתוב משהו וועדת חוקה כן צריכה לעשות.

דוד ביטן: זה לא שהיא פטורה פה.

<ארבל אסטרחן: זה ברור.

<ארבל אסטרחן: היא עושה את זה גם היום.

דוד ביטן: אבל לכתוב שוועדת החוקה לא צריכה לעמוד במכסה, אבל היא צריכה לעשות את זה.

ישראל אייכלר: צריך לציין שוועדת החוקה יכולה, אבל פחות.

ישראל אייכלר: הרי בנוסח הזה יתברר שוועדת חוקה לא יכולה לעשות ביקורת.

<ארבל אסטרחן: בסדר.

דוד ביטן: אני מבקש ממזכירת הכנסת שיושב-ראש הכנסת והיועץ המשפטי ידאגו להוציא הנחיות לכל הוועדות במסגרת הזאת.

ירדנה מלר הורוביץ: ברגע שזה מתקבל ויעבור במליאה צריך להניח את זה ארבעה עשר יום - - -

דוד ביטן: מי בעד?

דוד ביטן: מי נגד?

דוד ביטן: בעד ההצעה לתיקון התקנון – רוב

דוד ביטן: נמנעים – אין

דוד ביטן: בעד- פה-אחד, אין מתנגדים.

משה גפני: אני רוצה להתייחס לגבי התקנון.

דוד ביטן: אני לא אשנה את זה.

דוד ביטן: ועדת הכספים היא הוועדה הכי משמעותית בעניין של פיקוח על הממשלה.

דוד ביטן: אני לא יכול להרשות לעצמי שדווקא ועדת הכספים לא יהיו על זה דיונים.

<שגית אפיק: יהיו דיונים, אבל לא תהיה המכסה.

<שגית אפיק: המכסה קשה.

<שגית אפיק: קשה לפקח על המכסה.

משה גפני: זאת אומרת הוא - - - את הוועדה?

<שגית אפיק: אני רוצה להסביר לך למה.

<שגית אפיק: יש לנו חקיקת משנה בשיעור הכי גבוה מכל הוועדות מכיוון שסעיף 1(ב) לחוק יסוד: משק המדינה קובע, שכל אגרה או כל הגדלה של היטל כלשהו שאין לגביו אישור ועדה כלשהי בחוק, מגיע לוועדת הכספים.

<שגית אפיק: לכן היקף חקיקת המשנה שיש לוועדת הכספים הוא גבוה בהרבה ממה שיש בוועדות אחרות.

דוד ביטן: אז בואו ננסה לסיים איתכם.

דוד ביטן: אם אחרי כמה חודשים תגיד שזאת בעיה נראה מה לעשות.

דוד ביטן: אולי אתה היחיד שניתן לו גם ועדת משנה.

משה גפני: מה ועדת משנה?

דוד ביטן: לפתור לך את הבעיה.

איילת נחמיאס ורבין: ועדת משנה שתעסוק בפיקוח?

דוד ביטן: כן.

<שגית אפיק: לא, לא.

דוד ביטן: אז עזוב את זה.

דוד ביטן: ועדת הכספים היא הכי חשובה.

דוד ביטן: אז דווקא לך אני לא אתן?

משה גפני: אבל אני לא יכול לעמוד בזה.

דוד ביטן: אז הנה, תעביר לרפורמות.

משה גפני: אצלי יש חקיקה יותר מאשר בוועדת החוקה יש חקיקה.

דוד ביטן: אם היית מסכים להעביר חוקים לרפורמות היית עומד בזה.

דוד ביטן: מה אתה רוצה.

משה גפני: אז אני מגיש רביזיה על התקנון.

משה גפני: אני רוצה לדבר אתך אחר כך.

דוד ביטן: תעשה מה שאתה רוצה.

דוד ביטן: אני לא יכול להרשות לעצמי שדווקא ועדת הכספים לא תפקח.

דוד ביטן: אז מי יפקח?

דוד ביטן: רוב הפיקוח הוא שלך.

דוד ביטן: בחייך.

דוד ביטן: פה אתה טועה.

דוד ביטן: קביעת ועדה לדיון בהצעת חוק לתיקון פקודת מס הכנסה (מס' 218), התשע"ו-2015

דוד ביטן: אני לא סוגר את הישיבה.

דוד ביטן: יש לנו עוד סעיף אחד.

דוד ביטן: נמתין כמה דקות.

אלי כהן: דיברו עכשיו עם שר האוצר, ואין הסכמה.

אלי כהן: תעשה את זה מחר או מחרתיים.

דוד ביטן: הם ביקשו.

דוד ביטן: אני הכנסתי את זה בגלל שהם ביקשו ממני, לא בגלל משהו אחר.

דוד ביטן: כבר שבועיים אני מעכב את זה.

דוד ביטן: חמש דקות הפסקה.

דוד ביטן: אנחנו נראה מה קורה.

דוד ביטן: אני מחדש את הישיבה.

דוד ביטן: הגעתם לסיכום?

אלי כהן: טרם.

אלי כהן: עוד יום.

דוד ביטן: אבל אני לא מבין.

דוד ביטן: אם מבקשים ממני מהאוצר, למה זה מגיע בצורה כזאת?

דוד ביטן: מהאוצר צלצלו, ואמרו, אנחנו מעבירים לך מיצחקי, יש סיכום, ומוכנים להעביר את זה.

דוד ביטן: אז מה קרה עכשיו?

<קריאה: דוד, אני אתן לך - - - מי שיתקשר מהאוצר, תגיד להם ש - - - אני מבטיחה לך שזה יהיה מושלם.

דוד ביטן: אני לא יודע מי צלצל.

דוד ביטן: אפילו לא רשמתי אותו.

דוד ביטן: מי צלצל אלי מהאוצר, אתם יודעים?

<קריאה: לא יודע מי צלצל אליך.

<קריאה: אני לא עושה סיאנס.

דוד ביטן: גפני שלח מישהו לעבוד עלי?

דוד ביטן: מה אתם רוצים?

<קריאה: לא שלח מישהו לעבוד עליך.

<קריאה: הייתה אי הבנה.

<קריאה: בפעם הבאה רק נדב אומר לך, כן או לא.

דוד ביטן: אני לא חשבתי שזה כזה סיפור.

דוד ביטן: אז מה אתם רוצים, לדחות את זה לשבוע הבא?

<נדב שיינברגר: רוצים להעביר לרפורמות.

<נדב שיינברגר: אם הרב גפני מוכן - -

דוד ביטן: אבל אין הסכמה.

<נדב שיינברגר: למה לא?

דוד ביטן: אין.

דוד ביטן: הוא לא רוצה.

משה גפני: אתה רוצה שאני אדבר או שאני לא אדבר?

משה גפני: עדיף שאני לא אדבר.

דוד ביטן: סך הכול העברנו לך חוקים לוועדת הכספים, העברנו לוועדת העבודה והרווחה במקום לכספים.

דוד ביטן: לא צריכים להיות חזירים, ולהעביר כל חוק.

אלי כהן: איזה חוק עבר מוועדת כספים?

דוד ביטן: לא זוכר כבר, אבל היה.

<נדב שיינברגר: איזה חוק עבר מוועדת הכספים, הרב גפני?

משה גפני: העברתם שני חוקים לוועדת החוקה - -

<נדב שיינברגר: לכספים.

משה גפני: מכספים.

<נדב שיינברגר: חבר הכנסת ביטן, כדאי שתקשיב.

<נדב שיינברגר: איזה חוקים עברו מכספים ל - - -

דוד ביטן: יש, יש.

משה גפני: שגית, את זוכרת את החוקים – שניים עברו לוועדת חוקה, ושניים עברו לאלי כהן?

<שגית אפיק: כן.

<שגית אפיק: חובת דיווח על הבנקים.

דוד ביטן: על נתוני האשראי.

<שגית אפיק: - - - מסים.

<נדב שיינברגר: לא עבר לאלי כהן.

<שגית אפיק: הצעת חוק הרגולטור עברה לאלי כהן.

<נדב שיינברגר: זה ועדת כלכלה.

<שגית אפיק: לא, זה של ועדת כספים.

אלי כהן: טוב, תן להם עוד יום, והם יגיעו להסכמות.

דוד ביטן: אתם מוכנים שאני אטיל מטבע?

<שגית אפיק: הפיקוח על שירותים פיננסיים זה ועדת הכספים, בחיי.

משה גפני: לא.

משה גפני: שייקחו בכוח.

משה גפני: אני לא רוצה, אני לא אסכים.

משה גפני: אני לא מפרק את ועדת הכספים.

דוד ביטן: מה, אנחנו נעשה משבר קואליציוני על דבר כזה?

אלי כהן: תן להם שהם יגיעו להסכמה, ונתקדם.

דוד ביטן: לדעתי, לא יגיעו.

משה גפני: 90% מהחוק זה מסים.

דוד ביטן: הם אומרים שזה תכנון ובנייה.

משה גפני: מסים.

<שגית אפיק: לא, זה תיקון של פקודת מס הכנסה, תיקון שעוסק במס שבח - - - במס רכישה.

דוד ביטן: אבל זה נושא של תכנון ובנייה.

דוד ביטן: השאלה מה המהות, לא החוק.

דוד ביטן: אמרנו את זה עכשיו בעניין מעמד האישה מול הרווחה – השאלה היא מה המהות של החוק.

דוד ביטן: אם המהות של החוק זה תכנון ובנייה וצריכים לתקן את פקודת מס ההכנסה זה לא של ועדת הכספים.

דוד ביטן: ואם זה הפוך אז זה של ועדת כספים.

<נדב שיינברגר: מטרת החוק היא נדל"ן והשקעה.

דוד ביטן: יש שם תכנון ובנייה?

דוד ביטן: זה קשור?

<שגית אפיק: איזה תכנון ובנייה יש?

דוד ביטן: לא יודע.

דוד ביטן: תגידו.

<שגית אפיק: איזה תכנון ובנייה יש שם?

<נדב שיינברגר: - - - לא תכנון ובנייה.

דוד ביטן: לא אמרתי.

דוד ביטן: מה מהות החוק?

<שגית אפיק: אני רוצה להגיד מה מהות החוק.

<שגית אפיק: מהות החוק כתובה בדברי ההסבר, ואפשר להקריא.

<שגית אפיק: זה נכנס לתוך פקודת מס הכנסה, לא לחוק התכנון והבנייה ולא לאף מקום אחר.

<שגית אפיק: זה עושה בנוסף תיקונים בחוק השירותים הפיננסיים.

<שגית אפיק: אבל החוק קובע: "הגדרות והוראות מיסוי לעניין קרן להשקעות במקרקעין", שזאת בעצם קרן ריט.

<שגית אפיק: זה דבר שכבר קיים בפקודת מס ההכנסה, דבר שנחקק במקור בוועדת הכספים, ועכשיו רוצים לתקן אותו ולשכלל אותו כך שיהיה לו תוספות לפטורים ולהקלות שייקבעו בו.

<שגית אפיק: זה החלק הראשון של החוק.

<שגית אפיק: החלק השני עוסק בפיקוח על קרן כשקרן זה גם עניין פיננסי שנמצא בוועדת הכספים.

דוד ביטן: אני אגיד לך את האמת?

דוד ביטן: היא צודקת.

<נדב שיינברגר: אני לא מעוניין לנהל את הוויכוח בתוך הקואליציה ככה.

דוד ביטן: אנחנו נפתור את הבעיה.

דוד ביטן: אתם לא מסוגלים לבד.

דוד ביטן: אז אולי אנחנו נפתור את הבעיה.

אלי כהן: תן להם להגיע להסכמה.

אלי כהן: יגיעו, יגיעו.

נעשה ככה: טוב, תישארו רק אתם.

נעשה ככה: אני לא מסיים את הישיבה.

משה גפני: אני נשאר עכשיו?

דוד ביטן: כן.

דוד ביטן: אני מכריז על הפסקה בישיבה.

דוד ביטן: הישיבה נעולה.